སྐོར་

१५
ཉིས་བརྒྱ་ རེ་དྲུག་
།འཕེལ་བའི་ཕྱིར་སྐྱེ་བོ་དུ་མ་འདུས་པའི་སར་བསྒྲགས་པ་དང༌། ཡི་གེར་འབྲི་བ་ལ་སོགས་པ་བྱས་ཏེ། མ་དད་པ་རྣམས་དད་པ་དང༌། དད་པ་རྣམས་གོང་ནས་གོང་དུ་འཕེལ་བར་བྱའོ། །དེ་ལྟར་རྟེན་
མཆོད་པ་ལ་སོགས་པ་ལ་ཕན་ཡོན་བཤད་པ་དེ་དག་ཀྱང་རྟེན་རབ་གནས་ཅན་གྱི་དབང་དུ་མཛད་གྱིས། རབ་གནས་མ་བྱས་པའི་རྟེན་ལ་མཆོད་པ་སོགས་བྱས་ཀྱང་དེ་ལྟ་བུའི་ཕན་ཡོན་རྒྱས་པར་བཤད་པ་རྣམས་མི་འབྱུང་བས། ཡང་
དག་པར་ན་རྟེན་ལ་མཆོད་པ་སོགས་ཀྱི་ཕན་ཡོན་མང་དུ་བཤད་པ་དེ་དག་ཀྱང་རབ་ཏུ་གནས་པ་ཚུལ་བཞིན་དུ་བྱས་པའི་ཕན་ཡོན་དུ་ཤེས་པར་བྱས་ནས་འཇིག་རྟེན་འདི་དང་འཇིག་རྟེན་ཕ་རོལ་དང༌།
སངས་རྒྱས་ཀྱི་བར་གྱི་བདེ
ལེགས་འདོད་པ་རྣམས་ཀྱིས་རྟེན་གསུམ་བཞེངས་ཏེ་རབ་ཏུ་གནས་པ་ཚུལ་བཞིན་དུ་བྱེད་པའི་ཆོ་ག་ལ་འབད་པར་བྱའོ། །དེ་དག་གིས་ནི་རབ་ཏུ་གནས་པ་བྱས་པའི་དགོས་པ་ལེགས་པར་བཤད་པ་སྟེ། དེ་རྣམས་ཀྱི་སྒོ་ནས་རབ་
གནས་དངོས་གྲུབ་འབྱུང་བའི་བརྩམ་པར་བྱ་བ་གཞུང་དོན་དངོས་ལེགས་པར་བཤད་ཟིན་ཏོ། །རྩ་བའི་ས་བཅད་གསུམ་པ་རྩོམ་པ་མཐར་ཕྱིན་པ་མཇུག་གི་དོན་ལ། བརྩམས་པའི་དགེ་བ་བསྔོ་བ། _ལྷན་ཅིག་བྱེད་པའི་རྐྱེན་དང་བདག་
རྐྱེན་གྱི་སྒོ་ནས་བརྩམས་པའི་ཚུལ་བསྟན་བཅོས་བརྩམས་པའི་དངོས་ཀྱི་དགོས་པ་དང་བརྒྱུད་པའི་དགོས་པ་བསྟན་པ། བསྟན་བཅོས་བརྩམས་པའི་དུས་དང་གནས་བསྟན་པའི་སྒོ་ནས་མཛད་བྱང་སྨོས་པ། བསྟན་བཅོས་བརྩམས་པ་
967

རབ་གནས་སྐོར་
ལ་བརྟེན་པའི་ཉེས་ཚོགས་བཤགས་ཤིང་། སླར་ཡང་དགེ་ཚོགས་གཞན་དོན་དུ་བསྔོ་བ་སོགས་དང་དོན་ཚན་ལྔ་ལས། དང་པོ་ནི། གཞུང་འདི་ཉིད་ལས། རབ་འབྱམས་གཞུང་ལུགས་ཇི་སྙེད་མ་རྟོགས་ཀྱང༌། །ཞེས་སོགས་
ཚིགས་བཅད་གསུམ་སྟེ། དྱེ་ཡང་འདི་ལྟར་རྩོམ་པ་པོས་རྒྱལ་བ་སྲས་དང་བཅས་པ་སོགས་ཀྱིས་རབ་འབྱམས་ཏེ་བསམ་གྱིས་མི་ཁྱབ་པའི་གཞུང་ལུགས་མཛད་པའི་ནང་ནས་ཇི་སྙེད་དེ་མང་པོའི་བརྗོད་དོན་མ་རྟོགས་ཀྱང་བསྟན་འགྲོ་
ལ་ཕན་པའི་རབ་ཏུ་དཀར་བའི་ལྷག་པའི་བསམ་པ་མཆོག་ཏུ་དག་པས་ཀུན་ནས་བསླངས་ཏེ། བསྟན་འགྲོའི་དོན་བཤད་སྒྲུབ་ཀྱི་བར་ཆད་ཞི་ཞིང་མཐུན་རྐྱེན་འགྲུབ་པ་དང༌། འགྲོ་བའི་དོན་མངོན་མཐོ་དང་ངེས་ལེགས་ཀྱིས་བསྡུས་
པའི་དགེ་ལེགས་བསྒྲུབ་པའི་ཐབས་མཆོག་ཏུ་གྱུར་པ། རྟེན་ལ་རབ་ཏུ་གནས་པ་ཇི་ལྟར་བྱ་བའི་ཆོ་ག་དོན་གསལ་སོགས་ཀྱི་དགོངས་པ་ཇི་ལྟ་བ་བཞིན་འཆད་བྱེད་ཀྱི་བསྟན་བཅོས་དངོས་གྲུབ་འབྱུང་བ་བཤད་པའི་མཐུ་ལ་བརྟེན་ནས་
ཤེས་རྒྱུད་རབ་ཏུ་གཏུམ་པས་ཆོས་བྱེད་ལ་ཡུན་དུ་བར་ཆད་བྱེད་པའི་བདུད་ཀྱི་ཚོགས་ཀྱི་བར་ཆད་ཞི་བར་ཤོག་ཅེས་ཆོས་བསྒྲུབ་པ་ལ་འགལ་རྐྱེན་ཞི་བའི་སྨོན་ལམ་མོ། །འོ་ན་བསྟན་བཙོས་འབྲེི་དོན་གསལ་བཞིན་བཤད་པ་ལས་
བདུད་ཀྱི་བར་ཆད་ཞི་བར་སྨོན་ན། དོན་གསལ་གྱི་དགོངས་པ་ཇི་ལྟ་བ་བཞིན་རྟོགས་སམ་ཞེ་ན། རྩོམ་པ་པོ་སྔགས་འཆང་བཻདག་གིས་རབ་གནས་ཀྱི་རྒྱུད་སོགས་ཀྱི་དོན་གསལ་བར་བྱེད་པའི་བསྟན་བཅོས་ཀྱི་མཆོག་རྗེ་བཙུན་ཆེན་
968

696
আ
།པོས་མཛད་པ་འདིའི་བརྗོད་དོན་མ་ལུས་པར་རྟོགས་སམ་སྙམ་པའི་གདེང་དང་ཡང་ལྡན་པ་ཡིན་ཏེ། བླ་མའི་དུས་ཐབས་བསྟན་པ་དང༌། །བདག་གི་བསོད་ནམས་ལས་ཤེས་བྱ། །ཞེས་པ་
དང་། འཕགས་པ་ཀླུ་སྒྲུབ་ཀྱིས། རི་དབང་རྩེ་ནས་འགའ་ཞིག་ལྷུང་གྱུར་ན། །ལྷུང་བར་མི་འགྱུར་སྙམ་ཡང་ལྷུང་བར་འགྱུར། །བླ་མའི་དྲིན་གྱིས་ཕན་པའི་ལུང་ཐོབ་ན། །གྲོལ་བར་མི་འགྱུར་སྙམ་ཡང་གྲོལ་བར་
རྭ་ འགྱུར། །ཞེས་གསུངས་པ འགྱུར། །ཞེས་གསུངས་པ་ལྟར་བླ་མའི་བྱིན་གྱི་རླབས་ཀྱི་དབང་གིས་མཚོན་བྱེད་དཔེ་དང༌། མཚོན་བྱ་དོན་གྱི་ཡེ་ཤེས་ཀྱང་སྐྱེ་བར་གསུངས་པས་ན་ཁོ་བོས་ཀྱང་བླ་མའི་ཐུགས་རྗེ་དང་བྱིན་རླབས་ཀྱི་སྟོབས་ཀྱིས་ཆོས་ཉིད་མངོན་
སུམ་དུ་རྟོགས་པས་སོ། སུམ་དུ་རྟོགས་པས་སོ། །དེས་ན་བླ་མའི་ཐུགས་རྗེ་ལ་བརྟེན་རང་གིས་དོན་གསལ་གྱི་དོན་རྟོགས་ཤིང་། འཇམ་པའི་དབྱངས་ཀྱི་ངོ་བོ་ས་ལོ་ཆེན་པོའི་ལག་ལེན་རྣམ་པར་དག་པ་དང༌། གསུམ་རྒྱུན་དྲི་མ་མེད་པ་རྣམས་ཀྱིས་བརྒྱན་
ནས། བསྟན་པ་བསྟན་འཛིན་དང་བཅས་པ་ཡོངས་དང༌། ཁྱད་པར་ས་ལོ་ཆེན་པོ་ལ་མི་ཕྱེད་པའི་དད་པ་ཆེན་པོའི་སྒོ་ནས་བསྟན་བཅོས་འདི་སྦྱར་བ་ཡིན་པས། འདི་ལ་བརྟེན་ནས་སྨོན་པ་བཞིན་འགྲུབ་ངེས་པས་ཕན་བདེའི་རྩ་བ་
བདེ་བར་གཤེགས་པའི་བསྟན་པ་དར་བར་ཤོག ཅེས་ཕན་བདེའི་མཐུན་རྐྱེན་འགྲུབ་པའི་སྨོན་ལམ་མོ། །དེས་ན་བསྟན་འགྲོ་ལ་ཕན་པའི་ལྷག་བསམ་དང༌། དོན་གསལ་གྱི་དགོངས་དོན་ཕྱིན་ཅི་མ་ལོག་པ་རྟོགས་པའི་མཁྱེན་རབ་སྟེ་
ཉིས་བརྒྱ་ རེ་བདུན་

མཁྱེན་བརྩེའི་ཡོན་ཏན་ཁྱད་པར་ཅན་གཉིས་ཀྱི་སྒོ་ནས་ལེགས་པར་སྦྱར་བའི་བསྟན་བཅོས་འདི་བྲིས་པ་ལས་བྱུང་བའི་རྣམ་པར་དཀར་བའི་དགེ་བའི་ལས་དེའི་རྣམ་པར་སྨིན་པའི་འབྲས་བུ་ལ་བརྟེན་ནས། རྩོམ་པ་པོ་རང་ཉིད་ཀྱི་ཤེས་
རྒྱུད་ཀྱི་སྒྲིབ་གཉིས་བག་ཆགས་དང་བཅས་པ་སྦྱངས་ཏེ་མཐར་ཐུག་གི་འབྲས་བུ་སངས་རྒྱས་ཀྱི་ས་ཐོབ་པ་དང༌། དེ་ནས་ཀྱང་ཕ་མར་གྱུར་པའི་འགྲོ་བ་རིགས་དྲུག་གི་སྡུག་བསྔལ་པའི་སེམས་ཅན་ཇི་སྙེད་མཆིས་པ་ཐམས་ཅད་
ཀྱང༌། སྲིད་པ་འཁོར་བའི་རྒྱ་མཚོ་ཆེན་པོ་ལས་སྒྲོལ་བ་དང་སངས་རྒྱས་ཀྱི་ས་ལ་འགོད་པར་ཤོག ཅེས་མཐར་ཐུག་གི་འབྲས་བུ་འགྲུབ་པའི་སྨོན་ལམ་མོ། །གཉིས་པ་ལྷན་ཅིག་བྱེད་པའི་རྐྱེན་དང་བདག་རྐྱེན་གཉིས་ཀྱི་སྒོ་ནས་ཇི་
ལྟར་བརྩམས་པའི་
ལྟར་བརྩམས་པའི་ཚུལ་ནི། རྩོམ་པ་པོ་ཉིད་ཀྱི་ཐུགས་རྒྱུད་ལ་བསྟན་འགྲོའི་དོན་དུ་བསྟན་བཅོས་འདི་ལྟ་བུ་ཞིག་མཛད་དགོས་དགོངས་པ་ཐོག་མ་ནས་ཡོད་པ་དེ་ཉིད་ཀྱིས་བདག་རྐྱེན་གྱི་རྒྱུ་བྱས། མཁན་ཆེན་སྐུ་མཆེད་སོགས་སྐུལ་
བ་པོ་རྣམས་ཀྱི་ལྷན་ཅིག་བྱེད་པའི་རྐྱེན་མྱུར་བའི་གྲོགས་བྱས་ནས་བརྩམས་པ་ཡིན་ཞེས་པ་ནི། དེ་ལྟར་ཞེས་པ་ནས། གོང་གི་སྐུལ་བ་པོ་རྣམས་ཀྱིས་རྐྱེན་བྱས་ཞེས་པའི་བར་གྱིས་བསྟན་ལ། གསུམ་པ་བསྟན་བཅོས་བརྩམས་པའི་
དངོས་ཀྱི་དགོས་པ་དང་བརྒྱུད་པའི་དགོས་པ་བསྟན་པ་ནི། དངོས་ཀྱི་དགོས་པ་བདག་གི་བླ་མ་འཇམ་དབྱངས་སྐུ་མཆེད་སོགས་དངོས་ཀྱི་ཞལ་སློབ་མང་པོ་ལ་ཕན་པར་འགྱུར་བ་དང༌། བརྒྱུད་པའི་དགོས་པ་བསྟན་འགྲོའི་དོན་
970

আ
།འགྲུབ་པར་འགྱུར་བ་ནི་རིགས་ཀྱི་བུ་ངག་དབང་བསོད་ནམས་དབང་པོ་ཞེས་པ་ནས། ཅི་མ་རུང་སྙམ་མི་ཤེས་བཞིན་དུ་སྤྱི་བརྟོལ་བསྐྱེད་དེ་ཞེས་པའི་བར་རོ། །བཞི་པ་བསྟན་བཅོས་བརྩམས་པའི་དུས་
དང་གནས་བསྟན་པའི་སྒོ་ནས་མཛད་བྱང་སྨོས་པ་ནི། དམིགས་པ་མེད་པའི་ཐུགས་རྗེ་དང་ཞེས་པ་ནས། དཔལ་ས་སྐྱའི་ཆོས་གྲྭ་ཆེན་པོར་སྦྱར་བ་འདི་ཡོངས་སུ་རྫོགས་ཞེས་པའི་བར་རོ། །ལྔ་པ་བསྟན་བཅོས་བརྩམས་པ་ལ་བརྟེན་
པའི་ཉེས་ཚོགས་བཤགས་ཤིང་སླར་ཡང་དགེ་ཚོགས་གཞན་དོན་དུ་བསྔོ་བ་ནི། ཉེས་པ་རྣམས་ས་ལོ་ཆེན་པོ་ལ་བཟོད་པར་གསོལ་ཞིང་ཞེས་སོགས་སོ། །དེ་ལྟར་དེ་དག་གིས་ནི་རབ་གནས་དོན་གསལ་གྱི་གསལ་བྱེད་དངོས་གྲུབ་
འབྱུང་བའི་བསྟན་བཅོས་ཆེན་པོའི་དགོངས་དོན་རྣམ་པར་བཤད་པ་རབ་གནས་བསྟན་པ་རྒྱས་པའི་ཉིན་བྱེད་ཅེས་བྱ་བའི་བསྟན་བཅོས་ཆེན་པོ་མ་ཚང་བ་མེད་པར་བསྟན་ཟིན་ཏོ། །འདིར་སྨྲས་པ། གཞན་ལས་ཆེས་ཟབ་རྡོ་རྗེ་ཐེག་པ་
ཡི། །ལམ་གྱི་གཙོ་བོ་མངོན་རྟོགས་བཅུ་གཅིག་ལས། །བསྟན་པ་གནས་ཤིང་འགྲོ་ལ་བདེ་སྐྱིད་ཀུན། །འབྱུང་བའི་ཐབས་མཆོག་རབ་གནས་ཆོ་ག་ཡིན། །དུས་ངན་བསྟན་པ་འཇིག་ལ་ཉེ་བའི་ཚེ། །དུས་གསུམ་རྒྱལ་བའི་རྣམ་
སྤྲུལ་སྔགས་འཆང་རྗེ། །དུས་ཀུན་བསྟན་འགྲོའི་དོན་ལ་གཅིག་གཞོལ་བའི། །དུས་གསུམ་མཁྱེན་པ་དེ་ཡི་གསུང་རབ་ཚོགས། །ཚིག་ཉུང་དོན་མང་འཇུག་པ་བདེ་བའི་ཚུལ། །མཁས་རྨོངས་ཀུན་ལ་འདོད་པ་འཇོ་བའི་
ཉིས་བརྒྱ་ རེ་བརྒྱད་

རབ་གནས་སྐོར་
གནས། །ངོ་མཚར་རྨད་བྱུང་བསམ་ཡས་བསྐྲུན་པ་ལས། །གཞན་ལས་ཕུལ་བྱུང་དངོས་གྲུབ་འབྱུང་བ་ཡིན། །རབ་གནས་ཆོ་ག་རབ་གནས་རྒྱུད་རྒྱལ་གྱི། །དོན་གསལ་གསུང་རབ་དོན་གསལ་མཛེས་པའི་རྒྱན། །དངོས་གྲུབ་
གཏེར་ཆེན་དངོས་གྲུབ་འབྱུང་བ་ཡི། །རྣམ་བཤད་མཆོག་འདི་རྣམ་བཤད་ཀུན་གྱི་རྒྱན། །འདི་ནི་སྔགས་འཆང་གསུང་རབ་རབ་གནས་ཀྱི། །ཚིག་དོན་རྣམ་པར་ཕྱེ་བའི་རྒྱས་འགྲེལ་ཏེ། །ལེགས་པར་བརྟགས་ན་ཤེས་བྱའི་གནས་
མང་པོའི། །རྣམ་དབྱེ་གསལ་བར་སྟོན་པའི་གླེགས་བམ་ཡིན། །འདི་ལ་སློབ་མ་འདི་དོན་འདི་ཡིན་ཞེས། །མཁས་མང་དབུས་སུ་མཁས་པས་མཁས་ཉམས་ཀྱིས། །ལེགས་བཤད་གཏམ་གྱིས་ལེགས་པར་ལེགས་སྤེལ་
ན། །གསུང་རབ་མང་པོའི་གསུང་དོན་གསུང་བཞིན་རྟོགས། །སྔོན་ཚེ་རྔོག་ལོ་ཆེན་པོས་རྒྱལ་ཡུམ་གྱི། །འདྲེས་རྐང་ཕྲ་མོ་ཙམ་ཞིག་མ་ཚང་བ། །དེ་ཉིད་ཁོ་ན་གསལ་ཕྱིར་དཀའ་སྤྱད་ཚོགས། །དང་དུ་བཞེས་ནས་བལ་ཡུལ་
གཤེགས་ཞེས་གྲགས། །དེ་སོགས་བསྟན་ལ་གཅིག་ཏུ་དགོངས་པ་ཡི། །སྐྱེས་ཆེན་རྣམས་ཀྱིས་བཀའ་དང་བསྟན་བཅོས་ཀྱི། །ཚིག་དོན་འགའ་ཙམ་འཚོལ་ལའང་དཀའ་བའི་ཁུར། །བརྒྱ་ཕྲག་བཟོད་པའི་རྣམ་ཐར་བསམ་ལས་
འདས། །དེང་སང་ཟབ་མོའི་ཆོས་ཚུལ་ཕལ་ཆེ་བའི། །ཚིག་དོན་ཐམས་ཅད་ན་བུན་བཞིན་ཡལ་ཡང༌། །ཇི་སྙམ་མི་སེམས་ཚེ་འདིའི་ལྟོ་ཆོས་ཀྱང༌། །ཕྱག་ལེན་ཕྲ་མོ་ཙམ་ལའང་རྨོངས་འདི་སྐྱོ། །ས་སྐྱའི་འཇམ་དབྱངས་པཎ་ཆེན་
972

१५
ཉིས་བརྒྱ་ རེ་དགུ་
།གསུང་རབ་ལ། །མཁས་པའི་ཉན་བཤད་གང་ན་ཡོད་པའི་ས། །དེ་ན་སངས་རྒྱས་བསྟན་པ་དར་བ་ཡིན། །འཆད་ཉན་མེད་ན་པོ་ཏི་མང་བཞུགས་ཀྱང་། །བསྟན་པ་ཞིག་པ་ཡིན་ཞེས་གསལ་བར་
གསུངས། །ཉན་བཤད་མེད་ན་མཁས་པ་རྒྱུན་འཆད་ཅིང༌། །གཞུང་ལུགས་སྦྱངས་པའི་བཤེས་གཉེན་མཁས་པའི་ཚོགས། །མེད་ན་བསྟན་པ་རྣལ་མ་སུ་ཡིས་འཛིན། །འདི་ལ་སོམས་ལ་སྐལ་བཟང་བློ་གསལ་རྣམས། །དོན་མེད་
ཚེ་འདིའི་བྱ་བས་དུས་འདའ་བའི། ཚེ་འདིའི །རྙེད་དཀའི་དལ་འབྱོར་སྟོང་ལོག་མ་བྱེད་པར། །མཁས་པ་སྟེན་ལ་ཤེས་བྱའི་གནས་ཀུན་སྦྱོངས། །བླང་དོར་ཤེས་པའི་བློ་གྲོས་མིག་ཐོབ་ནས། །གཅིག་ཏུ་བསྟན་པ་སྤེལ་བའི་ཐབས་ལ་
འབད། །དེ་ལྟར་བགྱིས་ན་བསྟན་དང་རང་གཞན་ལ། །ཕན་དང་བདེ་བའི་འབྲས་བུ་ཅི་ཡང་འབྱུང༌། །རབ་གནས་ཆོ་གའི་དོན་འགྲེལ་བཤད་པ་ལས། །ལས་དཀར་བསགས་པ་གང་དེས་བདག་གཞན་ཀུན། །ཀུན་གྱིས་དུས་ཚི
གསུམ་བསགས་པའི་སྡིག་སྒྲིབ་ཚོགས། །ཚོགས་རྣམས་མ་ལུས་བྱང་ཞིང་དག་གྱུར་ཅིག །འདིར་འབད་ལ་སོགས་རྣམ་པར་དཀར་བའི་ལས། །མ་ལུས་སྡོམ་པ་ཀུན་བཟང་མཆོད་སྤྲིན་ལྟར། །གྱུར་ནས་འཁོར་བ་ཇི་སྲིད་གནས་
ཀྱི་བར། །མཆོད་ཡུལ་རྣམས་ལ་འབུལ་གྱི་དགེས་གྱུར་ཅིག །བསོད་ནམས་འདི་ཡིས་བདག་ཅག་དཔོན་སློབ་རྣམས། །དུས་འདིར་ཚེ་རིང་ནད་མེད་བསམ་དོན་འགྲུབ། །ཕྱི་མ་བདེ་བ་ཅན་དུ་སངས་རྒྱས་ཀྱི། །ཞལ་མཐོང་གསུང་

རབ་གནས་སྐོར་
གི་བདུད་རྩི་ཐོབ་གྱུར་ཅིག །གནས་དེར་རང་དོན་ཆོས་སྐུ་མངོན་གྱུར་ནས། །གང་འདུལ་སྤྲུལ་པས་བསྟན་པ་རྒྱས་བྱེད་ཅིང༌། །འགྲོ་ཀུན་བདེ་སྐྱིད་དཔལ་ལ་སྤྱོད་པ་དང༌། །ཀུན་ཀྱང་དག་པའི་ཞིང་དེར་འདྲེན་གྱུར་ཅིག །ཅེས་
རབ་གནས་དོན་གསལ་གྱི་གསལ་བྱེད་དངོས་གྲུབ་འབྱུང་བའི་བསྟན་བཅོས་ཆེན་པོའི་དགོངས་དོན་རྣམ་པར་བཤད་པ་རབ་གནས་བསྟན་པ་རྒྱས་པའི་ཉིན་བྱེད་ཅེས་བྱ་བ་འདི་ཡང་སྙིགས་དུས་ཀྱི་བསྟན་པའི་གསལ་བྱེད་ཆེན་པོ་སྔགས་
འཆང་ཆོས་ཀྱི་རྒྱལ་པོ་ངག་དབང་ཀུན་དགའ་རིན་ཆེན་གྱི་ཐུགས་སྲས་རྒྱལ་ཚབ་དམ་པ་རིགས་ལྡན་ཆོས་ཀྱི་རྗེ་གྲུབ་པའི་སློབ་དཔོན་འཇམ་དཔལ་དབང་པོའི་མཚན་ཅན་དང༌། ཡབ་རྗེ་སྦས་པའི་སངས་རྒྱས་གྲགས་པའི་འོད་དཀར་
ཕྱོགས་བཅུར་འཕྲོ་བ་འཛམ་གླིང་མཛེས་པའི་རྒྱན་མཆོག་སྟེ་སྤྲུལ་པའི་སྐྱེས་མཆོག་སྐུ་མཆེད་ཞལ་རྣམ་པ་གཉིས་དང་། རིགས་ཐམས་ཅད་དང་དཀྱིལ་འཁོར་མ་ལུས་པའི་ཁྱབ་བདག་དྲུག་པ་རྡོ་རྗེ་སེམས་དཔའ་ཉིད་གཞན་ངོར་ངུར་
སྨྲིག་གི་བླ་གོས་འཆང་བ་རྗེ་བཙུན་མུས་པ་ཆེན་པོ་སངས་རྒྱས་བསྟན་པའི་རྒྱལ་མཚན། འགྲོ་ཀུན་དགའ་མཛད་དོན་གཉིས་ལྷུན་གྲུབ་ལོ་ནས་སྤྱན་སྔ་རིན་པོ་ཆེ། སྦྱིན་པ་ལ་སོགས་ཕྱིན་དྲུག་མཐར་ཕྱིན་མཚན་གྱི་གྲགས་པ་སྲིད་པ་
གསུམ་ན་གསལ་བ་རྗེ་ནགས་དགོན་པ་ཆེན་པོ། གྲུབ་པའི་དབང་ཕྱུག་ཉམས་དང་རྟོགས་པ་རབ་ཏུ་བརྟན་པའི་སྐྱེས་བུ་རྗེ་བཙུན་སྙན་བརྒྱུད་གདམས་པའི་རྒྱ་མཚོ། ངག་དབང་འཇམ་པའི་རྡོ་རྗེ་གཟུགས་གཞན་ཟློས་པའི་གར་གྱིས་
974

१५
།ཆོས་ཀུན་མ་ལུས་ཐམས་ཅད་གཟིགས་པའི་སྙན་པ་ལྷའི་རྔ་བོ་ཆེ་ས་གསུམ་ན་ཡོངས་སུ་གྲགས་པ་སྙིགས་མའི་དུས་ཀྱི་ཐམས་ཅད་མཁྱེན་པ་གཉིས་པ་དེ་ཉིད་ལ་སོགས་ཏེ། ཡོངས་འཛིན་བསླུ་མེད་དམ་
པ་དུ་མས་རྗེས་སུ་བཟུང་ཞིང༌། ཞབས་ཀྱི་པདྨའི་ཕྲེང་བ་རྟག་པར་ཅོད་པན་དུ་འཛིན་པའི་དཔལ་ས་སྐྱ་པ་ཤཱཀྱའི་དགེ་བསྙེན་པཎྜི་ཏ་ མཁས་པ་སྔགས་འཆང་ངག་དབང་ཀུན་དགའ་བསོད་ནམས་གྲགས་པ་རྒྱལ་མཚན་དཔལ་བཟང་
རྞྞ་པོས། སྙིགས་དུས་ཀྱི་རྒྱལ་བ་གཉིས་པ་སྔགས་འཆང་ཆོས་ཀྱི་རྒྱལ་པོ་ངག་དབང་ཀུན་དགའ་རིན་ཆེན་གྱི་གསུང་རབ་ངོ་མཚར་ཅན་རབ་གནས་ཀྱི་བསྟན་བཅོས་དངོས་གྲུབ་འབྱུང་བའི་ཞབས་འདེགས་སུ་འགྱུར་བའི་རྣམ་བཤད་ཅིག་
བྱུང་ན་ཅི་མ་རུང་སྙམ་པའི་ལྷག་བསམ་བཟང་པོ་ཞིག་སྔ་མོའི་དུས་ནས་ཡོད་མོད་ཀྱང་། ལེ་ལོའི་དབང་གིས་ཡུན་རིང་དུ་འགྱངས་པ་ལ།
ཉིས་བརྒྱ་ བདུན་ཅུ་
བྱུང་ན་ཅི་
དུས་ཕྱིས་ཐུབ་བསྟན་ལྷ་ཁང་ཆེན་མོའི་མཁན་རབས་བཅུ་གཅིག་པ་མདོ་སྔགས་རིག་གནས་
ཀྱཻས་བསྡུས་པའི་གཞུང་ལུགས་མཐའ་དག་ལ་མི་འཇིགས་པའི་སྤོབས་པ་དགེ་བ་ཅན་རིགས་ལམ་སྨྲ་བ་ཀུན་གྱི་གཙུག་གི་རྒྱན་མཆོག་དམ་པ་བསྟན་པ་རིན་པོ་ཆེའི་ཁུར་གྱིས་མི་ངལ་བའི་ཡོངས་ཀྱི་དགེ་བའི་བཤེ